უკრაინაშ შილა

უკრაინაშ შილა (უკრაინ. державний прапор України) — უკრაინაშ სახენწჷფო სიმბოლო გერბი დო ჰიმნწკჷმა ართო. წჷმარინუანს ჸვინთელი (გიმე) დო ლენი (ჟილეშე) წორწო ზჷმაშ ჰორიზონტალური ღოზეფშე აკოდვალირი თინკუნთხუ ნოჭკერს (უკრაინაშ კონსტიტუცია, ბირგული 20).

ლენ-ჸვინთელი შილა, მუჭოთ ერუანული შლა, ოფიციალურო გჷმირინუაფუდუ 1848 წანაშე, მუჟანს თინა ლვოვიშ რატუშას მაშანგესჷნ. მუჭოთ სახენწჷფო შილა ოფიციალურო დანტკიცეს 1918 წანას კუნტახანიშ უკრაინაშ ოკათე რესპუბლიკაშ ჸოფაშის. უკრაინაშ სხუნუეფიშ რსხუშ აკოდგინალუას ჸოფაშის, 1949 წანაშახ, თინა წჷმარინაუნდჷ ვაოფიციალურ სახენწჷფო შილას უკრაინაშ სხუნუეფიშ სოციალისტური რესპუბლიკაშ ლენ-ჭითა შილაშ მეღებაშახ. სხუნუეფიშ უკრაინას ლენ-ჸვინთელ შილშ გჷმორინაფა კანონით ისაჯებუდჷ. 1991 წანას, უკრაინაშ ზოხორინალაშ გჷმოცხადებაშ უკული შილა გჷმირინუაფუ ოფიციალურ ცერემონიეფს. ლენ-ჸვინთელ შილა ხეახალშო მიღეს 1992 წანას.

უკრაინას ეიშანუაფუ შილაშ დღა ირი წანაშ 23 მარაშინათუთას 2004 წანაშე.Ukraine celebrates National Flag Day, Xinhua News Agency (August 23, 2012)Ceremony of hoisting Ukraine's national flag held at presidential administration, Kyiv Post (August 23, 2011)Україна відзначає День Державного прапора "On Tuesday, August 23, all of Ukraine celebrates National Flag Day. Measures to raise the national flag are planned throughout the country." , 1+1 (August 23, 2011)

 შილაშ დღა 
23 მარაშინათუთა ეიშანუაფუ მუჭოთ უკრაინაშ ერუანული შილაშ დღა. თიქ დირსხჷ 2004 წანას, პრეზიდენტიშ ზოჯუათ. პირველაშე შილაშ დღა ეიშანუაფუდჷ 24 კვირკვეს კიივს. შილაშ პირველი ოზეიმეთ მაშანგეს 1990 წანაშ 24 კვირკვეს, კიივიშ საკრებულოშ ფლაგშტოკის, ჟირ წანაშ უკული — შილა ოფიციალურო დანტკიცეს მუჭოთ სახენწჷფო შილა.

 ფერეფი 
 სქემა მონჭირელი ლენი ჸვინთელი PantonePantone Coated 2935 CPantone Coated Yellow 012 C RAL 5019 Capri blue 1023 Traffic yellow RGB 0, 91, 187 255, 213, 0 CMYK 100, 47, 0, 0 0, 4, 100, 0 HEX #0057b8 #ffd700 ვებ-ფერეფი #0066cc #ffcc00

 პროპორციეფი 
მინი|upright|ომენოღალე შილა
უკრაინაშ შილაშ პროპორციეფი რე 2:3. ლენი დო ჸვინთელ ღოზეფს მანგი სიგჷნძა დო სიგანა უღჷნა.
335პქ|frameless|ცენტრი

 მოგვენი შილეფი 
უკრაინაშ შილაშ მოგვენი შილები გჷმირინუაფუდუ დო გჷმირინუაფუ ანდა ადმინისტრაციულ ართულს დო ნოღას, თაშნეშე შხვა ობიექტის. თინეფი ართიანშე გინორთი უღჷნა ფერეფიშ ჭვიაფით დო პროპორციეფით.

 ქოძირით თაშნეშე 
 უკრაინაშ გერბი
 უკრაინაშ ჰიმნი

 რესურსეფი ინტერნეტის 
 უკრაინა — ვექსილოგრაფია
 www.uarmy.com 
 library.lnu.edu.ua 
 zakon1.rada.gov.ua 

 სქოლიო 

კატეგორია:უკრაინაშ ერუანული სიმბოლოეფი
კატეგორია:მოსოფელიშ ქიანეფიშ შილეფი